Алыхьым и фIыщIэ

#адыгэ_усэхэр

…Кхъухьыжьхэр зыщесыр зи тенджыз фIыцIэ,
Мы щIы фIыцIэшхуэри зыгъэкIэзыз,
Зи КъурIэн уазхэри шэрихьэт захуэ,
Бегъымбар захуэхэр зи къады пашэ,
Хьэршым и шхуэлхэри зи дыгъэ зебэ.
Мэзым и быдэхэм бланэхэр щызыпIуэ,
Iэсэжьхэр зыпIуэ щIэмыфыгъуэж,
Щыуэр щIегъуэжмэ, гущIэгъу хуэзыщIуэ,
Щхьэж лъэпкъ гъащIэм екIуурэ балигъхэр зыщI,
Шэхэри къэзыгъэщIуэ лъыхэм щызыхъумэ,
Жылэ хъумэнхэри зыхуракIутуэ,
Псэ саугъэтхэри къытхущIызыгъу,
Шэрихьэтхэри щIыгъуурэ къыдэзытыж.
Зи жумартыгъэхэри къэралыгъуэбэхэм ятезыгуашэ,
Хьэршыр пшэкIухьуэ зыгъэхъурей,
Дуней хъурейри зы жэщ-махуэм дыгъэм къезыгъэкIухь,
Индыл мелуанхэри зэдэзыгъажэ,
ЖэбрэIил зи пелуан пхъэр,
МелыIыч пхъэрхэм зи хъер ягуэш,
Зеиншэбзхэри зэхеугъуащэри,
Зэщыщ куэдхэри макъ зырызщи,
ТIури зэмыщхьуэ напэр къалъхури,
Япэ къалъхуар тщогъупщэри,
Гущэм хэлъхэри догъэкъан,
Къануэ яхьхэри зыгъэджыджэ,
Дэджыджэгъухэри зыгъэдахэ,
Хьилмэ дахэр зыбгъэдэлъ…

П1ащ1э Б.